Legal Document

Category: 46

Text:
55. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ ΤΩΝ ΕΛΛΗΝΩΝ Αριθ.501 της 30 Ιαν./1 Φεβρ.1990 (ΦΕΚ Β΄65) Εφαρμογή τροποποιηθεισών διατάξεων του Κανονισμού της Βουλής (μέρος β΄-προσωπικό) και καθορισμός των εξόδων κίνησης του προσωπικού της Βουλής.  Έχοντας υπόψη: 1.Τις διατάξεις του άρθρ.85 παρ.2 και 3 του Κανονισμού της Βουλής (μέρος β΄-προσωπικό, ΦΕΚ 146/Α/80).  2.Την απόφασή μας 196/12.1.90(ΦΕΚ 4/Α/90) «Δημοσίευση στην Εφημερίδα της Κυβερνήσεως αποφάσεως της Ολομέλειας της Βουλής «για τροποποίηση διατάξεων που αναφέρονται στην οργάνωση και λειτουργία των υπηρεσιών της Βουλής» (άρθρ.1 παρ.1). 3.Τις αποφάσεις του Προέδρου της Βουλής 2046/1502/25.6.80(ΦΕΚ609/Β/80),2159/1537/15.5. 84(ΦΕΚ323/Β/84),2389/1911/23.4.85(ΦΕΚ217/Β/8 5) και 5057/3769/7.10.88(ΦΕΚ 745/Β/88). 4.Την ύπαρξη σχετικής πίστωσης στον Προύπολογισμό Δαπανών Βουλής, αποφασίζουμε: 1.Προσαρμόζουμε, τις προαναφερόμενες αποφάσεις του Προέδρου της Βουλής, κατά το μέρος που προσδιορίζονται τα χορηγούμενα έξοδα κίνησης και τα καθορίζουμε, από 30.12.89, στο ήμισυ των εκάστοτε αποδοχών του τμηματάρχη Α΄του ΑΤΙ κλάδου της Βουλής ή των αποδοχών αντιστοίχου υπαλλήλου της Βουλής με 10ο μισθολογικό κλιμάκιο, όπως αυτές προσδιορίζονται στην απόφαση της Ολομέλειας της Βουλής.  2.Κατά τα λοιπά εξακολουθούν να ισχύουν τα οριζόμενα στις προαναφερόμενες αποφάσεις του Προέδρου της Βουλής.   (Αντί για τη σελ. 192,785(α) Σελ.  192,785(β) Τεύχος 1320 Σελ. 57 Βουλή 1.Ζ.δ.54-55